open-index/open-wikipedia-markdown huggingface dataset:
Georg Richter

**Georg Richter** (født  *Georg Lüddeckens Alexander Richter* 27. desember 1915 i Berlin, Tyskland, død 10. mai 1972 i Oslo) var en norsk skuespiller. Han var sønn av den norske skuespilleren Aud Egede-Nissen (senere Aud Richter) og den tyske skuespilleren Georg Alexander (1889&ndash;1945).

Han debuterte på scenen i 1938 på Søilen Teater. Etter det gikk turen til Det norske teatret, Riksteatret, Folketeatret og Den Nationale Scene. Han var gjennom hele sin karriere en stilsikker lystspillkunstner.

Hans filmdebut var i filmen *[[De vergeløse (film)|De vergeløse]]* fra 1939, hvor han spilte hovedrollen som den foreldreløse gutten Albert som ble sendt til Flugum gård. Senere medvirket han i en rekke filmer, blant annet i ''Tante Pose'' fra 1940 og ''De dødes tjern'' fra 1958. I et par av de norske Olsenbanden-filmene spilte han rollen som kriminalsjefen som Hermansen (Sverre Wilberg) rapporterte til.

## Filmografi
* 1939: *[[De vergeløse (film)|De vergeløse]]* – Albert
* 1940: *[[Tante Pose (film)|Tante Pose]] –* stud.jur. Fredrik Münster
*1946: *[[Så møtes vi imorgen|Så møtes vi i morgen]]* – Steffen Berg
* 
* 1946: *[[Et spøkelse forelsker seg]]*
*1951: *[[Alt dette – og Island også]]* – meteorologen Finn Borg
*1958: *[[I slik en natt]]* – SS-offiser
* 1958: *[[De dødes tjern (film)|De dødes tjern]]* – Harald Gran
*1959: *[[Hete septemberdager]]* – grosserer Lindby
*1965: *[[Hans Majestets Foged]]* (TV-film) – kaptein Tramp av Marinen
*1966: *[[Skrift i sne]]*
*1969: *[[Huset på grensen]]* (TV-film) – 1. diplomat
* 1969: *[[Olsenbanden – Operasjon Egon]]* – kriminalsjefen
*1969: *[[Himmel og helvete]]* – Ivar Falck
*1969: *[[Taxi (1969)|Taxi]]* (TV-serie) – Arne Pihl-Jørgensen
*1969: *[[La ditt problem bli vårt problem]]* (TV-kortfilm) – faren
*1970: *[[Tysklandsreisen|Die Deutschlandreise]]* (TV-film) – Heimdal Hansen
*1970: *[[Operasjon V for vanvidd]]* – direktør Nagelsen
*1970: *[[Selma Brøter]]* (TV-film)
* 1970: ''Olsenbanden og Dynamitt-Harry'' – kriminalsjefen
*1970: *[[Douglas (film)|Douglas]]* – Miller
*1971: *[[Rødblått paradis]]* – Hermansen
*1972: *[[Lukket avdeling]]*

## Referanser


## Eksterne lenker
*
Wenche Steen

**Wenche Steen** (født 1952) er en norsk tidligere modell og redaktør. Hun har etter modellkarrieren vært redaktør for flere blader, blant annet i Sten Ture Jensens *[[Mann (tidsskrift)|Mann]]* og den norske versjonen av *[[Playboy]]*. Senere ble hun daglig leder og redaktør i bladet *[[Femme]]*, og etterhvert administrerende direktør i femme.no. 

I 1972 ble hun kåret til «Miss Charming». Kåringen foregikk i Thailand, hvor hun konkurrerte med 33 kvinner fra hele verden. I 1974 ble hun kåret til Miss Europa.

I Olsenbanden-filmen *[[Olsenbanden møter Kongen og Knekten]]* fra 1974 spilte hun rollen som «Jenny», søsteren til den klønete, korttenkte skurken «Knekten», spilt av Frank Robert. Denne filmen ble spilt inn året etter hun ble kåret til Miss Europa og sendt til Miss World-finalen. Hun hadde få replikker i filmen, og den scenen med henne som man husker best, er hvor hun er filmet bakfra idet hun går naken ned i bassenget i luksussuiten på Grand hotell der de tre forbryterne har tatt inn.

I 2006 var hun jurymedlem i Frøken Norge.

## Referanser


## Eksterne lenker
*
Jens Petter Ekornes

**Jens Petter Ekornes** (1942–2008) var en norsk gründer og konsernsjef for møbelprodusenten Ekornes. Han var nevø av Jens E. Ekornes (1908–1976), som grunnla møbelfabrikken på Ikornnes i Sykkylven. 

Han begynte på gulvet i onkelens fabrikk. Han gikk Otto Treiders Handelsskole i Oslo. Etter noen år flyttet han til Ålesund og bygde hotell, restauranter og møbelbutikker. I 1965 lot han seg overtale til å komme tilbake til Ekornes som salgssjef. Han overtok som konsernsjef i 1979, da bedriften var i økonomiske vanskeligheter. I 1987 så det ut til at bedriften ville gå konkurs, og Ekornes trådte tilbake. I 1990 ble han på nytt konsernsjef. Samme år foreslo arbeiderne selv å redusere lønningene sine, mens Ekornes «gikk fra dør til dør og lånte penger fra folk og bank» for å berge bedriften. Han trakk seg tilbake som konsernsjef i 2002.

Ekornes representerte Høyre i Møre og Romsdal fylkesting 1999–2003. På Høyres landsmøte i 2002 ble han valgt inn i partiets sentralstyre. Ansgar Gabrielsen, Leif Frode Onarheim og Ivar Kristiansen skaffet et flertall for Ekornes fremfor valgkomiteens foretrukne kandidat. Ekornes gikk ut av sentralstyret i 2006.

Ekornes ble utnevnt til ridder av 1. klasse av St. Olavs Orden i 2005. I den sammenhengen ønsket han å dele æren med sine 1&nbsp;500 arbeidere, ellers ville han ikke motta utmerkelsen.

Jens Petter Ekornes døde 2008, 66 år gammel, etter lang tids lungesykdom.

## Referanser


## Eksterne lenker
*
Kaare Strøm

**Kaare Strøm** (født 10. april 1953 i Arendal) er en norsk statsviter. 

Strøm ble i 1984 ph.d. i statsvitenskap ved Stanford University i Stanford i California. Fra 1994 har Strøm vært professor i statsvitenskap ved University of California, San Diego. Han har tidligere vært tilknyttet Institutt for sammenliknende politikk, Universitetet i Bergen, som førsteamanuensis (1984&ndash;1987) og professor II (1994&ndash;2000), samt Michigan State University og  University of Minnesota i USA. Kaare Strøm har siden 2002 vært tilknyttet Centre for the Study of Civil War (CSCW) ved Institutt for fredsforskning (PRIO).

Strøms forskningsinteresser er rettet mot europeisk og komparativ politikk generelt og politiske partier, regjeringsdannelse, koalisjonsteori, og de parlamentariske demokratiers institusjoner spesielt. I hans omfattende internasjonale publikasjonsliste gjenfinnes Strøms navn, sammen med  Gabriel A. Almond, G. Bingham Powell, og Russell J. Dalton, som medredaktør av standardlæreboken *Comparative Politics: A Theoretical Framework* (åttende utgave, 2006). 
 
Strøm har mottatt en rekke priser og utmerkelser, blant annet American Political Science Association Gabriel A. Almond Award for beste doktorgradsavhandling i komparativ politikk (1984) og UNESCOs Stein Rokkan Prize i komparativ politikk (1994). Fra 1999 er Strøm medlem av  Det Norske Videnskaps-Akademi.

## Eksterne lenker

* Presentasjon på University of California, San Diego
Nesodden musikkverksted

**Nesodden Musikkverksted** ble opprettet høsten 1986 og ligger på Gamle Skoklefald gård vis-à-vis Nesodden videregående skole på Nesodden. Musikkverkstedet kalles gjerne «Rockern» på folkemunne. Stedet drives av Nesodden kommune.

## Produksjon
Tre samlealbum med lokale band har blitt gitt ut av NMV gjennom tidene:
* LP – *Flere Fattige Nordmenn* (1987)
* CD – *Huset På Prærien* (1995)
* CD – *Huset med de rare i* (1997)

## Ansvarshavede gjennom tidene
*Christian Calmeyer
*Bobo Bjørnskjold
*Åsgeir Knudsen
*Petter Roald
*Jens Christian Bøhler

## Eksterne lenker

* 'Flere fattige nordmenn' hos Discogs.com
Andikythira

**Andikythira**, eller **Antikythera** (gresk: Αντικύθηρα), er en gresk øy på om lag 20 kvadratkilometer. Den ligger 38 km sørøst for øya Kythira. Siden reformene for lokalstyre av 2011 er øya en del av kommunen Kythira. Andikythiras landområde utgjør 20,43 km² og den ligger 38 km sørøst for Kythira. Den er den fjerneste delen av periferien Attika hvor sentrum er hovedstaden Athen. Øya er mest kjent for oppdagelsen av Antikytheramekanismen, som ble funnet i et skipsvrak utenfor øya.

## Befolkning
Hovedbosetningen og havnen er i Potamós som i folketellingen av 2001 hadde 18 innbyggere. Den eneste andre bosetningene er Galanianá (17 mennesker), og Charchalianá (9 mennesker). Øya blir sporadisk besøkt av fergen Vitsentzos Kornaros på sjøruten mellom Piraeus (Athen) og Kissamos-Kastelli på Kreta.

## Dyreliv
Andikythira er også et viktig rastested for trekkfugler i løpet av deres sesongmessige forflytninger, grunnet øyas geografiske posisjon og bestemte egenskaper ved at det er langsgående øya med en nord-sørlig retning og liten menneskelig aktivitet. Det er en stor koloni av hekkende eleonorafalker (*Falco eleonorae*) på øya, den største i verden. Viktigheten av Andikythira for å studere fugletrekk har ført til opprettelsen av Antikytheras fugleobservatorium (*Antikythera Bird Observatory*, A.B.O) av Hellenistiske ornitologiske samfunn.

## Historie

I antikken var øya Andikythira kjent som *Aigila* eller *Ogylos*.

Mellom 300-tallet og 100-tallet f.Kr. var øya brukt som base av en gruppe pirater fra Kilikia inntil de ble jaktet ned og utryddet av den romerske hærføreren Pompeius. Deres festning kan fortsatt bli sett på toppen av en klippe på nordøstsiden av øya.

Andikythira er mest kjent for å være lokaliseringen av Andikythira-vraket hvor det ble avdekket Andikythira-efeben, en enestående bronsestatue av en ung mann, og Antikythera-mekanismen, en meget spesiell og et komplisert mekanisk kalkulator som antageligvis ble benyttet for å forutsi sol- og måneformørkelser. Den er datert til rundt 50-100 f.Kr. Teknologiske apparater av tilsvarende kompleksitet har ikke blitt konstruert før rundt tusen år senere. Begge ble oppdaget i skipsvraket fra antikken utenfor Antikythera i 1900.

## Referanser


## Eksterne lenker
* 
* Antikythera (Archaeological) Survey Project
* Antikythira Bird Observatory
* The Antikythera Calculator (italiensk og engelsk)
* The Discovery of Archimedes' Orrery, Oppdagelsen av Arkimedes' planetarium
* Discovering How Greeks Computed in 100 BC
Jennifer Rodriguez

**Jennifer Rodriguez** (født 8. juni 1976 i Miami i Florida) er en amerikansk skøyteløper. Hun begynte karrieren som kunstløper på rulleskøyter, og gikk senere over til hurtigløp på rulleskøyter, der hun ble verdensmester i 1993.

I 1996 forsøkte hun seg på isen, for om mulig å kvalifisere seg til OL-troppen. Overgangen gikk fint, Rodriguez har deltatt i tre OL, og tok to bronsemedaljer under OL 2002 i Salt Lake City. I 2005 gikk hun til topps i sprint-VM sammenlagt, og har i tillegg flere medaljer fra VM enkeltdistanser.

Rodriguez var tidligere gift med den amerikanske skøyteløperen KC Boutiette.

## Personlige rekorder

## Referanser


## Eksterne lenker
* 
*
Matisyahu

**Matthew Paul Miller** (født 30. juni 1979 i West Chester, Pennsylvania, USA), bedre kjent som **Matisyahu**, er en amerikansk musiker. Matisyahu betyr *Guds Gave*.

## De tidligste år

Han vokste opp i en sekulær jødisk familie i White Plains, New York, USA. Han hadde ikke noen spesielt religiøs oppdragelse og gjorde tidlig ungdomsopprør og omfavnet Grateful Dead og neohippiebevegelsen før han fant ut hva han mente om livet og dro på pilegrimsreise til Israel. Da han kom hjem droppet han fra High School og dro på en rekke konserter. Da han var ferdig med dette lot han foreldrene sende han på en villmarkskole . Det var der han fant ut at han ville drive med reggae og hiphop. Han ble senere med på en del open-mike konkurranser.

## Tok verden med storm
I 2004 satte han sammen et band med Aaron Dugan (Gitar), Josh Werner (Bass) og Jonah David (Trommer). De spilte sammen inn "Shake Off The Dust...Arise" som ble Matisyahu's debutalbum. En konsert i Austin,Texas ble senere brukt til å spille inn hans andre album "Live at Stubb's".

## Fulgte opp med solid plate
I 2006 kom hans tredje plate Youth, med førstesingelen under samme navn. Da den kom ut fikk den ikke en ideell velkomst. Mange følte at han gikk vel mye i sine egne fotspor. Det ble også rettet mye kritikk mot produsent Bill Laswell på grunn av hans tendens til å koble sammen for mange musikalske elementer, og ikke kunne holde det på et greit nivå.

## Diskografi

;Album
* *[[Shake Off the Dust... Arise]]* (2004)
* *[[Youth (Matisyahu album)|Youth]]* (2006)
* *[[Light (Matisyahu album)|Light]]* (2009)
* *[[Spark Seeker]]* (2012)
* *[[Akeda (album)|Akeda]]* (2014)
* *[[Undercurrent (Matisyahu album)|Undercurrent]]* (2017)

## Referanser


## Kilder
* Artikkel om Matisyahu

## Eksterne lenker
* 
* 
* 
*
Callirhipidae

**Callirhipidae** er en liten familie av biller med larver som lever i død ved. De kan særlig kjennes på hannenes antenner, der hvert ledd har en lang sideutvekst, og antennen derfor blir buskete. Av utseende ligner de sterkt på familien Rhipiceridae, som de tidligere ble ført sammen med, men der er neppe nært beslektet med disse. Deres systematiske plassering er usikker, men de blir ofte ført til gruppen mudderbiller (Dryopoidea). De skiller seg fra de fleste av medlemmene i denne gruppen på flere måter, blant annet ved sin langstrakte kroppsform og ved at larvene lever i død ved, ikke i eller ved vann. Callirhipidae finnes ikke i Nord-Europa.

## Utseende
Middelsstore (9 – 23&nbsp;mm), avlange biller, noe flate. Antennene er kamformede hos hunnene, hos hannene har hvert antenneledd en lang utvekst slik at antennen blir buskformet. **Hodet** er kort og bredt, med små, flate fasettøyne. Antennene er 11-leddete, de to innerste leddene er tykke og avrundede, de andre slanke med lange utvekster. **Brystskjoldet** (pronotum) har en utvekst midt på fremkanten som danner en hette over hodet. Det er nær halvsirkelformet sett ovenfra, med dype groper nær midten. **Dekkvingene** har lengderibber. **Beina** er middels lange og kraftige, med sylindriske, fem-leddete føtter. Det ytterste leddet har to kraftige klør og en tråpute (empodium) med flere børster. **Larvene** er slanke og sylindriske, sterkt sklerotisert (med hard hud), kroppen er tydelig innsnevret mellom leddene. Hodet er forholdsvis lite, beina er korte og kraftige.

## Levevis
I motsetning til de fleste andre medlemmene i gruppen mudderbiller (Dryopoidea) (hvis det når er der callirhipidene hører hjemme) er disse billene ikke knyttet til vann. Larvene utvikler seg i gamle, råtne trestokker som er sterkt angrepet av sopp (hvitråte). De voksne billene kommer gjerne til lys. Ellers er det lite man vet om disse uvanlige billene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea) (usikker plassering)
**** Familien **Callirhipidae** van Emden, 1924
***** Slekten *[[Brachyrrhipis]]* van Emden, 1931 – Amerika
***** Slekten *[[Callirhipis]]* Latreille, 1829  – alle verdensdeler
***** Slekten *[[Celadonia]]* Laporte de Castelnau, 1840  – Amerika
***** Slekten *[[Ennometes]]* Pascoe, 1866  – Australia og Sørøst-Asia 
***** Slekten *[[Ptorthocera]]* Champion, 1896  – Amerika
***** Slekten *[[Simianellus]]* van Emden, 1924  – Sør-Asia
***** Slekten *[[Simianides]]* van Emden, 1924
***** Slekten *[[Simianus]]* Blanchard, 1853  – Sør-Asia
***** Slekten *[[Zenoa]]* Say, 1835  – Amerika

## Eksterne lenker
*Callirhipis* sp.: http://delta-intkey.com/elateria/images/au35037a.jpg
Zenoa sp., larve: http://delta-intkey.com/elateril/images/call.gif
*
Norges KFUK-speidere

**Norges KFUK-speidere** ble startet av Margrethe Parm 3. november 1920. Fusjonerte med Norges KFUM-speidere 11. oktober 2003 til Norges KFUK-KFUM-speidere.

## Landsleirer



## Referanser
Victoria Adelheid av Schleswig-Holstein-Sonderburg-Glücksburg

**Victoria Adelheid** (født 31. desember 1885 i Grünholz, Schleswig, død 3. oktober 1970 i Grein-an-der-Donau, Østerrike), prinsesse av Schleswig-Holstein. Eldste barnet til hertug Fredrik Ferdinand av Schleswig-Holstein-Sonderburg-Glücksburg og Caroline Mathilda av Schleswig-Holstein-Sonderburg-Augustenburg.

Gift 1905 med Karl Edvard av Sachsen-Coburg-Gotha, (1884&ndash;1954)

**Barn:**
# Johann Leopold av Sachsen-Coburg-Gotha, (1906&ndash;1972)
# Sibylla av Sachsen-Coburg-Gotha, (1908&ndash;1972), gm Gustav Adolf av Sverige
# Hubertus av Sachsen-Coburg-Gotha, (1909&ndash;1943)
# Caroline Mathilde av Sachsen-Coburg-Gotha, (1912&ndash;1983) 
# Fredrik Josias av Sachsen-Coburg-Gotha, (1918&ndash;1997)

## Referanser
Hosle

**Hosle** er et strøk i østre Bærum med 5 009 innbyggere pr. 2022. Hosle har fire skoler, Hosle barneskole og Hosletoppen ungdomsskole, samt Eikeli barneskole og Eikeli videregående skole. Alle fire skolene har rundt 400-600 elever hver. Hosle har også noen butikker og et idrettslag, Øvrevoll/Hosle IL, med bra sportsfasiliteter. Tettstedet har fostret flere kjente idrettsutøvere, blant annet Karoline Dyhre Breivang (verdensmester i håndball), Bjørn Einar Romøren (verdensrekordinnehaver i skihopp og verdens lengste skihopp) og Simen Østensen (medaljør i Tour de ski, langrenn). I tillegg kommer Margrethe Røed (NRK Super) og rapperne Erik og Kriss fra Hosle.

Stedet er kjent for sin idrettskultur i regi av Øvrevoll/Hosle IL.

## Hoslesenteret
Består av en dagligvarebutikk, en hårsalong og en kjøreskole. Over butikkene er det et boligkompleks.

## Korps
Hosle er kjent for sine skolekorps; Hosle skolekorps, og Haug korps. Hosle skolekorps  består av barn og unge i alderen 8 til 19 år som går eller har gått på Hosle barneskole. Det er et brassband, dvs kun messinginstrumenter.. 
Hosle skolekorps' slagord lyder "Vi blåser en lang mars".  korpsene er sentrale på 17. mai og spiller i 17. mai-toget. 17. mai er ingen spøk på Hosle. 
Haug skolekorps  tilhører Haug skole og ressurssenter. De opptrer årlig på Hosle Skoles julemesse og de hadde 25-årsjubileum i 2009.
Hosle skoles loppemarked anses for å være et av de bedre loppemarkedene i omegnen. Dette er et stort arrangement som drives med kun frivillig arbeidskraft. Inntektene av loppemarkedet går til instrumenter, uniformer og noter til Hosle skolekorps.  Hoslebrassen er lagt ned. På Hosle skole øver nå Bekkestua Veterankorps på tirsdager fra kl 19 - 21.  Korpset er et Janitsjarorkester består av tidligere musikanter fra Hosle, Smågardistene, Grav, Haslum, Jar og andre.  Medlemmene er i aldersgruppen 25 - 70 år.  Du har helt sikkert sett dem hvis du har sett Blomstertoget 17. mai.  Korpset er åpent for alle med litt erfaring fra tidligere. 

## Sauejordet og Fredaskogen
Sauejordet og Fredaskogen er Hosles  svar på nasjonalparker.  Sauejordet brukes hyppig av bl.a Hosle barneskole som både arrangerer løpedag, skidag og utflukter. Om sommeren går det hester, kuer og sauer fritt på Sauejordet. Om vinteren er stedet godt egnet til skigåing og aking for de yngste (og livsglade voksne). 
 
Fredaskogen er en liten skog som ligger mellom Sauejordet og Griniveien. Mange tror at Fredaskogen heter "Fredagsskogen", dette er ikke riktig. Navnet Fredaskogen kommer sannsynligvis av at skogen er fredet. Grunnen til det er at den sjeldne blomsten blåveis vokser der. Dette kommer av det kalkrike jordsmonnet.  Fredaskogen er en svært vakker skog i april når blåveisen blomstrer, men de skal ikke plukkes med rot.

## Referanser


## Eksterne lenker
* Øvrevoll/Hosle IL
* Hosle Skolekorps 
* Erik og Kriss
* Hosle Barneskole
* Hosletoppen ungdomsskole
* https://web.archive.org/web/20090327191317/http://www.haugskole.com/
Tor Egil Førland

**Tor Egil Førland** (født 1959) er en norsk historiker med Vest-Europa som spesialområde. Han har undervist i moderne europeisk historie, herunder den kalde krigen, europeisk integrasjon, samt historisk teori og metode. Han har utgitt flere bøker innenfor sitt fagområde. 

Førland ble cand.philol. ved Universitetet i Oslo i 1986 og tok doktorgrad samme sted i 1991. Doktoravhandlingen handlet om CoCom og hadde tittelen *Cold Economic Warfare: The Creation and Prime of CoCom* *1948-1954*. Han har også skrevet flere artikler om økonomisk krigføring, deriblant *"Economic Warfare" and "Strategic Goods": A Conceptual Framework for Analyzing CoCom* og The History of Economic Warfare: International Law, Effectiveness, Strategies.  

Han ble professor i historie ved Universitetet i Oslo i 2001. I perioden 2003–2006 var han ansvarlig for å implementere Kvalitetsreformen på Det humanistiske fakultet. Han var undervisningsleder på Institutt for arkeologi, konservering og historie ved Universitetet i Oslo fra 2009 til 2012 og leder for samme institutt fra 2013 til 2020. Fra 2020 til 2024 var han ansatt som instituttleder ved Institutt for filosofi, idé- og kunsthistorie og klassiske språk (IFIKK) ved samme universitet. Førland har også vært ansvarlig redaktør for Norgeshistorie på nett.  

Han har vært medforfatter på flere lærebøker og fagbøker om internasjonal politikk og historie, blant annet *Europeisk integrasjon* (1993), som har kommet i flere opplag og er oversatt til svensk, og *Ekte sekstiåttere* (2006), som handler om 68-erne. I tillegg har han skrevet boken *Club 7* (1998), som er historien om kulturinstitusjonen i Oslo ved samme navn. Han har også skrevet arbeider om historieteori, de fleste av dem samlet i de to bøkene *Values, Objectivity, and Explanation in Historiography* (2017) og *The Poverty of Anti-realism: Critical Perspectives on Postmodernist Philosophy of History* (2023). 

I 2025 vendte Førland tilbake til sin fortid som fredsforsker på Peace Research Institute Oslo (PRIO), ved å begynne arbeidet med å skrive en biografi om Johan Galtung.

## Referanser


## Eksterne lenker
*  Tor Egil Førland hos Universitetet i Oslo
Perpetuum mobile (musikk)

**Perpetuum mobile** brukes om et stykke musikk, karakterisert ved en pågående strøm av noter, vanligvis i et hurtig tempo.

## Perpetuum mobile som teknikk

Et eksempel på perpetuum mobile er Chopins andre fiolinsonate.

Som teknikk, er finalen til Frédéric Chopins pianosonate nr. 2, kjent. Andre eksempler er for eksempel finalen til Ludwig van Beethovens pianosonate nr. 23, den andre av Franz Schuberts Impromptuer, finalen til Carl Maria von Webers Pianosonate nr. 1, finalesatsen til Maurice Ravels sonate for fiolin og piano, og finalen til Béla Bartóks konsert for orkester.

## Perpetuum mobile som egen komposisjon

Som en egen komposisjon, kan perpetuum mobile defineres som en komposisjon hvor en stor del av stykket er intendert å bli gjentatt en rekke ganger, uten at melodien stopper opp når repetisjonen begynner.

### I det nittende århundre
Perpetuum mobile som en genré av separate komposisjoner, var på høyden av sin popularitet på slutten av det 19. århundre. Noen ganger ble det oppført mens tempoet økte samtidig med repetisjonene.
* Niccolò Paganinis *Moto perpetuo* Op. 11 (N° 6) for fiolin. 
* Felix Mendelssohns *Perpetuum mobile*, opus 119, for piano.
* Johann Strauss IIs *Perpetuum Mobile: musikalischer Scherz* for orkester
* *Humlens flukt*, av Nikolaj Rimskij-Korsakov.

### I det tyvende århundre
I det tyvende århundre, er eksempler på Perpetuum mobile:
* *Trois Mouvements perpétuels*, en pianokomposisjon av Francis Poulenc.
* Arvo Pärts *Perpetuum mobile* (1963) for orkester.
* John Coolidge Adams *Short Ride in a Fast Machine* (1986).
Norges KFUM-speidere

**Norges KFUM-speidere** ble stiftet på Strandheim leirsted i 1945. I 1947 ble det et underkorps i Norges Speidergutt-forbund, men ble etablert som selvstendig speiderforbund i 1978 da Norges Speiderpikeforbund og Norges Speidergutt-forbund fusjonerte til Norges speiderforbund. Norges KFUM-speidere fusjonerte 11. oktober 2003 med Norges KFUK-speidere til Norges KFUK-KFUM-speidere.

## Landsleirer
* 1951 Sjøstrand
* 1955 Ringsaker
* 1958 Fiskum
* 1962 Femund
* 1966 Seljord
* 1970 Voss
* 1974 Lindesnes
* 1978 Verdal
* 1982 Starum
* 1986 Vinje
* 1990 Mandal

Sammen med Norges KFUK-speidere:
* 1994 Solør
* 1998 Jæren
* 2002 Valebø
Vasodilator

**Vasodilatorer** (*Lat: Vas=åre, dilatare=å utvide*) er nerver eller forbindelser, endogene eller legemidler, som gir utvidelse av blodårer, **vasodilatasjon**. Dette skjer ved avslapning av glatt muskulatur i åreveggen, og gir et fall i blodtrykket fordi det blir mer plass til blodet. Vasodilatasjon gir større gjennomblødning i et vev. Rødming skyldes vasodilatasjon i huden. Det motsatte fenomenet, sammentrekning av blodkar kalles vasokonstriksjon.

## Kroppsegne forbindelser som gir vasodilatasjon - og legemidler som utnytter effekten

* Adrenalin og  noradrenalin vasodilaterer arterioler i skjelettmuskulatur (Via beta-2-reseptorer). I annet vev gir adrenalin og noradrenalin vasokonstriksjon.
** Alfablokkere hemmer adrenalinets konstringerende effekt, og er dermed vasodilatorer
* L-Arginin
* Atrielt natriuretisk peptid (ANP) – er en svak vasodilator.
* Bradykinin
* Histamin
** Komplementproteiner C3a, C4a og C5a virker ved å utløse histaminfrisetting fra mastceller og basofile granulocytter.
* Niacin (aka nikotinsyre)
* Nitrogenoksid
** Nitroglycerin
** Isosorbid mononitrat & Isosorbid dinitrat
** Pentaerytritol Tetranitrat (PETN)
** Nitroprussid
** PDE5 inhibitorer: Disse forbindelsene øker effektene av nitrogenoksid indirekte
*** Sildenafil
*** Tadalafil
*** Vardenafil
* Platelet activating factor (PAF)
* Prostacyklin (PGI2) og andre prostaglandiner.
* Tetrahydrocannabinol (THC) – den dominerende forbindelsen i cannabis. Den milde vasodilaterende effekten gir røde øyne (sklera) hos cannabisforbrukere.
* Papaverin et alkaloid fra opiumsvalmuen.
Perpetuum mobile (andre betydninger)

**Perpetuum mobile** kan vise til:

* Perpetuum mobile, evighetsmaskin
* Perpetuum mobile (musikk), karakterisert ved en pågående strøm av noter
Japanpapir

**Japanpapir**, **washi** (和紙) eller **wagami** er en type håndlaget klutepapir laget i Japan. Japanpapir eller washi, er feilaktig blitt kalt rispapir. Japanpapir produseres  i alle mulige tykkelser, men ofte ganske tynt etter vestlig standard. Det har gjerne en lett gul- og silkeaktig overflate. Japanpapir er meget holdbart og kan være sterkt som pergament. Det slitesterke washi-papiret har fibre basert på baststavene man finner i kozo (*Broussonetia papyrifera* – papirmorbærtre), mitsumata (*[[Edgeworthia papyrifera]]* – en busk i tysbastfamilien) og bark fra ganpi (*[[Wikstroemia sikokiana|Diplomorpha sikokiana]]*). Foruten disse er også hamp, bambus, hvete, ris og noen andre plantefibre brukt i spesielle tilfeller.

Papir er en viktig del av japansk kultur og washi brukes i alt fra arkitektur og kunst (ukiyoe), til dagligdagse produkter som klær og leker (origami). Japanpapir er benyttet i Europa siden slutten av 1800-tallet til kunstgrafikk og til bibliofilutgaver av kunstnerisk illustrerte bøker. Japanpapir anvendes idag i arkiv- og museumssammenheng i forbindelse med papirkonservering og som mellomleggspapir for grafikk, tegninger og arkivalia.

## Et utvalg av ulike typer washi

* Ganpishi (雁皮紙) – I gamle dager kalt *hishi* (斐紙). Ganpishi har en glatt, skinnende overflate og er brukt til bøker og i håndverk.

* Kozogami (楮紙) – Kozogami er laget av papirmorbærtre og er det mest brukte typen washi. Papiret er grovt i strukturen og ligner mer på tekstil enn vanlig papir.

* Mitsumatagami (三椏紙) – Mitsumatagami har en elfenbensfarget, fin overflate og det er brukt til shodo og trykking. I Meiji-perioden ble dette papiret brukt til pengesedler bl.a. fordi det var vanskelig å forfalske.

## Litteratur
* Therese Weber: *Die Sprache des Papiers. Eine 2000-jährige Geschichte.* Haupt, Bern 2004, ISBN 3-258-06793-7
* Therese Weber: *Washi. Vergangenheit und Gegenwart der japanischen Papiermacherkunst.* Verband Schweizer Papier-Historiker, Basel 1988, ISBN 3-909051-01-4
* Doris Prabhu: *Washi. Eine Reise ins Japanpapier.* Frieling, Berlin 1988, ISBN 3-89009-048-6
Jan Halvor Halvorsen

**Jan Halvor Halvorsen** (født 1963) er en norsk fotballtrener og tidligere -spiller som var hovedtrener for  fram til juni 2025.

Han debuterte som fotballspiller for Pors Grenland i 1. divisjon som 15-åring i 1978. Som 17-åring var han med på å vinne Norway Cup med Pors. I løpet av sin aktive karrière spilte han for Pors, Eik, Brann, Start, Hertha Berlin, Sogndal, AGF Århus og Rosenborg.

Halvorsen fikk fem landskamper for .

Etter sin aktive karrière ble Halvorsen trener i Byåsen, før han dro videre til Start, Sogndal, GIF Sundsvall og Notodden Fotballklubb. I sin første sesong som Notodden-trener førte han laget opp fra 2. til 1. divisjon. Halvorsen avsluttet høsten 2012 en toårskontrakt som assistent i New York Red Bulls. 

I 2012 ble Halvorsen ny hovedtrener for Bodø/Glimt.
I sin første sesong i Bodø/Glimt kapret han førsteplassen i Adeccoligaen uten å tape en eneste seriekamp og tok Glimt tilbake til Tippeligaen. I 2014-sesongen klarte han å redde Glimt fra nedrykk. Etter endt tredje sesong for Glimt fikk klubben 9.-plass i serien.
Etter sesongslutt i 2015, bestemte Halvorsen seg for å trekke seg som trener i Glimt. Aasmund Bjørkan tok da over som førstelagstrener. På grunn av sin suksess i Glimt, fikk han kallenavnet Admiral Halvorsen av fanklubben Den Gule Horde.

I 2015 ble han trener for Fredrikstad FK. 

Den 30. oktober 2018 meldte 2.divisjonsklubben Bryne Fotballklubb at Jan Halvor Halvorsen hadde takket ja til en tre-års kontrakt med klubben.

## Referanser


## Eksterne lenker
*
Ductus arteriosus

**Ductus arteriosus** er kanalen som forbinder aorta (hovedpulsåren) med lungepulsåren i hjertet i fosterlivet. 

## PDA
I fosterlivet er det ikke nødvendig med sirkulasjon gjennom lungene, men så snart barnet begynner å puste etter fødselen begynner Ductus arteriosus å lukke seg, og er vanligvis helt lukket i løpet av fire til ti dager. Den resterende åren blir omdannet til bindevev, *Ligamentum arteriosum*. Reduserte mengder av prostaglandiner i blodet er sentrale i mekanismen som medfører lukking. Bruk av enkelte medikamenter som hemmer prostaglandinsyntesen (NSAIDs) i tredje trimester kan gi for tidlig lukking av ductus. 

Ved en rekke medfødte hjertefeil foreligger åpenstående Ductus arteriosus (*patent ductus arteriosus, PDA*). Symptomer på PDA er takykardi eller annen arytmi, pustevansker, bilyd på hjertet, forstørret hjerte og cyanose. I en del tilfeller velger man aktivt å lukke Ductus arteriosus, enten ved å bruke NSAID (indometacin) og væskerestriksjon eller med kirurgiske metoder.
Namsenfjorden

**Namsenfjorden**, **Namsfjorden** eller **Sør-Namsen** er en fjord i Namsos og Flatanger kommuner i Trøndelag. Fjorden strekker seg 42&nbsp;km sørøstover og sørover til Sjøåsen i botn av fjorden Løgnin. Det meste av fjorden inn til Namsos ligger på sørvestsida av Otterøya. **Nord-Namsen** er tradisjonelt blitt brukt om løpet på nordøstsida av Otterøya, fra Folda og inn Raudsunda, Lauvøyfjorden, Surviksundet og Lokkaren. Namsen eller Namsin (dativ Namsåm) lokalt brukes om fjordarmene på hver side av Otterøya.

Fjorden har innløp mellom Aurstøskjæret i vest og Knappholman i øst, og går først langs kommunegrensa mellom Namsos og Flatanger. Grenda Innvorda ligger her på sørvestsida av fjorden. Ved Finnsneset på vestsida ligger grenda Sandmohamn og øst for Finnsneset ligger øya Altøya. Her går bukta Altbotnen 7&nbsp;km østover forbi grenda Alte. På sørsida av bukta ligger grenda Skorstad.

Videre innover i fjorden ligger Ospneset på vestsida. Her går Leirfjordvika sørover på vestsida av neset, mens Ledangsvalen ligger på sørøstsida av neset ved grenda Ledang. Like sør for Ledgang ligger bygda Statland. Ved Statland blir fjorden også langt bredere. Her ligger den 10,3&nbsp;km² store Hoddøya på sørsida av fjorden. Sørvest for Hoddøya ligger Tøttdalbotnet og grenda Tøttdal. Nord for Hoddøya ligger bygda Skomsvoll. Fjorden fortsetter østover på østsida av Hoddøya. Her ligger flere mindre øyer midt i fjorden, som Sundsøya, Skjerpøya, Yttergåsøya, Innergåsøya og Brannøya. Nord for Brannøya ligger Andsneset der sundet Lokaren går nordover på østsida av Otterøya.

Byen Namsos ligger øst for Lokaren og her munner elva Namsen ut i fjorden. Namsos ligger ved en østlig arm av fjorden, og Namsfjorden fortsetter sørover fra østsida av Skjerpøya. Litt sørover i fjorden ligger Kjølsøya og her deler den seg i to. Fjordarmen Løgnin fortsetter sørvestover på vestsida av øya, mens Bangsundbotnet og Fjalbotnet går sørøstover. Tettstedet Bangsund ligger ved Bangsundbotnet.

Fylkesvei 215 ligger på vestsida i den ytre delen av fjorden nord for Statland. På Otterøya ligger fylkesvei 466 og fylkesvei 767 langs fjorden.  I de indre delene av fjorden rundt Namsos går fylkesvei 17.

## Referanser


## Eksterne lenker
* Kart hos Kartverket
Barstad

**Barstad** er en liten grend som ligger i Nord-Trøndelag i Namsos kommune. Den ligger tett mellom Klinga og Spillum.
Kata

**Kata** er et japansk ord som beskriver et detaljert mønster av bevegelser som blir utført enten alene eller i par.

Kata blir benyttet i mange tradisjonelle japanske kunstarter, eksempelvis teaterformer som kabuki og skoler for teseremonier (chadō), men er allmennt mest kjent fra kampsport. Kata blir brukt i de fleste tradisjonelle japanske og okinawanske kampsporter, slik som aikido, iaidō, jōdō, judo, jujutsu, kenjutsu, kendo og karate. Andre asiatiske kunstarter som t'ai chi ch'uan og taekwondo benytter den samme formen for trening, men benytter det respektive kinesiske og koreanske ordet i stedet.

## Fotnoter

## Eksterne lenker
*
Livia (gens)

**Livia** (flertall **Livii**) var en innflytelsesrik slekt under Romerriket. Den kvinnelige formen for navnet er **Livia**, mens adjektivet blir **liviansk**.

Slekten var av plebeiersk opprinnelse, men vokste i innflytelse gjennom midt- og senrepublikken. Slekten hadde hatt 8 konsulskap, to censorembeter, tre triumfer, så vel som diktatorembete og Magister equitum.

Noen kjente medlemmer av slekten er:
*Titus Livius – forfatter
*Livia – konen til Augustus
*Marcus Livius Drusus – navn på flere kjente statsmenn under republikken
Nakhon Pathom (provins)

**Nakhon Pathom** er en provins i det sentrale Thailand. Den ligger nordvest for Bangkok og inngår som en av de seks provinsene i metropolområdet Stor-Bangkok.

Befolkningen anslås (2000) til 815&nbsp;000.

Provinshovedstaden heter også Nakhon Pathom.

## Eksterne lenker
*
Jean Eugène Robert-Houdin

: *Robert-Houdin må ikke forveksles med utbryterkongen «[[Harry Houdini]]»*

**Jean Eugène Robert-Houdin** (født 6. desember 1805, død 13. juni 1871) var en fransk urmaker og regnes som grunnleggeren av moderne tryllekunst. 

Robert-Houdin ble født i Blois i Frankrike. Han utdannet seg til urmaker, men hadde samtidig stor interesse for gjøglere og magikere. På 1850-tallet var det opprør i Fransk Algerie mot kolonistyret, og opprørerne ble inspirert av mirakler som deres religiøse ledere foretok. For å møte denne utfordringen brukte den franske regjeringen Robert-Houdin og sendte ham til Algerie i 1856. Der hadde han en rekke oppvisninger for å bryte de religiøse ledernes innflytelse. 

I en oppvisning lot han en araber skyte på seg med en merket kule og fanget den med tennene. I et annet nummer viste han en tom boks med jernbunn som selv barn kunne løfte. Ved å aktivere en skjult elektromagnet gjorde han den urørlig. Selv de sterkeste menn kunne ikke rikke den. 

Robert-Houdin blir ansett som skaperen av moderne tryllekunst. Før ham var det gjøglere som opptrådte med kunster på markedsplasser. Robert-Houdin derimot var pent antrukket og holdt sine oppvisninger i teatre og ved private fester.

## Referanser


## Eksterne lenker
* ''A Conjurer's Confessions'' (en trollmanns bekjennelser) av M. Robert-Houdin (engelsk)
* ''The Secrets of Conjuring'' (Tryllingens hemmeligheter) av M. Robert-Houdin (engelsk)
* ''Memoirs of Robert-Houdin'' av M. Robert-Houdin (engelsk)
* Magic Goes To War, artikkel om Robert-Houdin (engelsk) 
* Houdins maskiner og hvordan de virket (engelsk)
Super Mario Bros. 3

***Super Mario Bros. 3*** er et videospill utviklet og utgitt av Nintendo 29. august 1991 i Europa til NES. Spillet er et av de bestselgende spillene noensinne. *Super Mario Bros. 3* har blitt utgitt til både spillsamlingen *[[Super Mario All-Stars]]* til Super NES og til Game Boy Advance. Spillet har blitt rangert som et av de beste videospillene noensinne.

## Handling
Spillet foregår etter *[[Super Mario Bros. 2]]*, og finner sted i The Mushroom World. Området blir invadert av Koopalings, Bowsers syv barn, og prinsesse Toadstool har blitt kidnappet av Koopa. Nå må Mario reise gjennom åtte nye verdener, hvor han møter nye fiender, gjenstander og egenskaper. Koopalingene erobrer alle kongedømmene ved å stjele kongens magiske tryllestav. Til slutt beseirer han Koopa og redder prinsesse Toadstool. I hvert slott er en Toad forskrekket fordi kongen har blitt transformert. Så Mario må fly opp på de flyvende skipene, og beseire Koopalingene. Da tar Mario tilbake de magiske stavene slik at kongene kan bli seg selv igjen, og hver gang får han et brev fra Toadstool om nye ting Mario nå kan gjøre.

I Super NES- og Advance-versjonen er det blitt forandringer. Kongen i verden 7 ble til en Yoshi istedenfor en Pirahna Plant i NES-versjonen. En annen konge er blitt til en fiende som man kjenner fra *Super Mario Bros. 2*.

## TV-serie
Spillets popularitet førte til at TV-serien *[[The Adventures of Super Mario Bros. 3]]*, løst basert på spillet, i . Der hvor spillet i sin helhet utspilte seg i Mushroom World, utspilte TV-serien seg gjentatte ganger i den virkelige verden, med referanser til 90-tallets populærkultur.

## Referanser

## Eksterne lenker
*
Narc

***Narc*** er en amerikansk thriller- og kriminalfilm fra 2002 regissert av Joe Carnahan. Medvirkende er blant annet Jason Patric og Ray Liotta.

## Handlingen
En gravid kvinne blir skutt under en narkorazzia i Detroit, og den hemmelige agenten Nick Tellis blir suspendert. 18 måneder senere blir han fortalt at hvis han oppklarer mordet på den unge narkobetjenten Michael Calvess, vil alle anklagene mot ham bli frafalt. Hans makker er den brutale Henry Oak, som etter to måneder fortsatt ikke har noen mistenkte. Under deres første møte avslører Oak for Tellis at han tror resten av avdelingen ikke ønsker at Calvess-saken skal etterforskes.

Sporene er døde når narkohandlerne Beery og Steeds fanger deres interesse, og når sannheten om betjentens død avdekkes, er den intet mindre rystende. Når detektivene besøker et bilverksted, forsøker Oak å tvinge en tilståelse ut av noen mistenkte. Men Tellis blir stadig mer mistenksom overfor Oaks taktikker. Han konfronterer Oak og anklager ham for å ha myrdet Calvess, noe Oak benekter. Men Tellis tror Oak har et forhold til Calvess sin kone Kathryn.

## Skuespillere
* Jason Patric som Nick Tellis
* Ray Liotta som Henry Oak
* Chi McBride som politi-sjef Cheevers.
* Stacey Farber som Kathryn.
* Alan van Sprang som Michael Calvess
* John Ortiz som Octavio Ruiz
* Busta Rhymes som Darnell Beer

## Referanser


## Eksterne lenker
*
Kirsti Koch Christensen

**Kirsti Koch Christensen** (født 1. desember 1940) er en norsk lingvist som var rektor ved Universitetet i Bergen fra 1999 til 2005.

Koch Christensen ble i 1978 mag.art. i allmenn språkvitenskap ved Universitetet i Oslo. Hun har hatt forskningsopphold ved University of Hawaii, Massachusetts Institute of Technology og Stanford University, i tillegg til studieopphold blant annet i Kobe i Japan. I 1991 ble Koch Christensen professor i lingvistikk ved Universitetet i Bergen med særlig ansvar for japansk. Hun hadde da tidligere vært førsteamanuensis i lingvistikk ved Universitetet i Bergen (1988&ndash;1990) og ved Universitetet i Oslo (1990–91).

Koch Christensen har innehatt en rekke leder- og styreverv, så vel i akademia som i samfunns- og næringsliv. I perioden 2002-2005 var Koch Christensen leder i Universitets- og høgskolerådet (UHR). Videre har hun vært styreleder i Center for Advanced Study in Theoretical Linguistics (CASTL) fra 2003, styreleder og styremedlem i Nordisk institutt for Asiastudier, samt vært medlem av hovedstyret i Norges forskningsråd. Koch Christensen har videre vært medlem av Nordisk ministerråds styringsgruppe for høyere utdanning (Høgut) og av Norsk språkråds råd og fagnemnd. Koch Christensen har også innehatt styreverv i Nasjonalt institutt for ernærings- og sjømatforskning (NIFES), Festspillene i Bergen, forlaget Gyldendal og Statoil.

3. april 2003 ble Koch Christensen utnevnt til Ridder 1. klasse av Den Kongelige Norske St. Olavs Orden. I 2006 ble Koch Christensen tildelt den japanske ordenen Den oppadstigende sols orden, gylne stråler med bånd om halsen, for sitt arbeid for japansk kultur, utviklingen av japansk språkundervisning i Norge og for sitt bidrag til å fremme vennskapelige forbindelser mellom Norge og Japan.

## Referanser


## Eksterne lenker
Eidsvold-klassen

**Eidsvold-klassen** bestod av to panserskip, «Eidsvold» og «Norge».

## Konstruksjon
«Eidsvold» og «Norge» ble bygget på bakgrunn av erfaringer gjort med den tidligere Tordenskjold-klassen. De to skipene i Eidsvold-klassen var lengre, og de hadde to mindre skorsteiner i stedet for en stor. Skipene var 94,6 meter lange, 15,7 meter brede og dypgående på 5,4 meter. Totalt deplasement var 4233 tonn, det vil si i utrustet tilstand.

Skipene fikk et panserbelte langs vannlinjen på 152 mm. Kanontårnene hadde 229 mm tykt panser, mens dekket var av 50 mm panserstål.

Maskinene var to vertikale trippel ekspanderende dampmaskiner på til sammen 4500 indikerte hestekrefter, som gav fartøyene en fart på ca. 17 knop.

Hvert av skipene hadde en fullt oppsatt besetning på 270 mann.

## «Norge» og «Eidsvold» i kamp

### «Norge»
«Norge» og «Eidsvold» lå ved Narvik den 9. april 1940. «Norge» lå som flytende batteri, og skjøt rundt 0440 mot den tyske jageren «Bernd von Arnim». Tyskerne besvarte ilden, og skjøt også 7 torpedoer mot «Norge» – hvor de to siste traff fartøyet akterut og midtskips. «Norge» rullet raskt over med bunnen i været, og sank til bunns på under et minutt omtrent klokken 0500. 101 mann gikk ned med fartøyet, mens 101 overlevde.

### «Eidsvold»
«Eidsvold» kom om morgenen 9. april 1940 i kamp med to tyske jagere, mens den lå ved Narvik. De tyske fartøyene avfyrte tre torpedoer mot fartøyet, som alle traff. «Eidsvold» brakk i to og sank i løpet av kort tid rundt klokken 0437. 175 mann omkom, og bare seks ble reddet.

## Bestykning
Skipene var i utgangspunktet utstyrt med både kanoner og undervanns torpedoutskytningsrør i bredsidene. I 1927 ble torpedobevæpningen sløyfet.

* 2 stk. 21 cm kanoner
* 6 stk. 15 cm kanoner
* 8 stk. 7,6 cm kanoner
* 6 stk. 47 mm hurtigskytende kanoner til luftvern (senere ble luftvernet forsterket)

## Spesifikasjoner
* Fortregning: 4233 tonn
* Dimensjoner
** Lengde: 94,6 meter
** Bredde: 15,7 meter
** Dypgående: 5,4 meter
* Framdrift
** Maskineri: 2 x Vertikale trippel ekspanderende dampmaskiner på til sammen 4500 IHK.
** Fart: 17 knop
* Besetning: 270 mann

## Se også
* Slaget om Narvik
* Liste over den Kongelige Norske Marines skip

## Litteratur
* Marius Thomassen: *90 år under rent norsk orlogsflagg*, s. 21 og 22.
Illinois State University

**Illinois State University** (**ISU**) er et statlig universitet med hovedsete i Normal i Illinois i USA. ISU ble grunnlagt I 1857 under navnet *Illinois State Normal University*, som det første høyere lærested i staten Illinois. I 1964 hadde lærestedet en nesten fullstendig studieplan innen *liberal arts*, og tok dagens navn. *ISU* satser på forskning og har høy ranking blant delstatens universiteter.

ISU hadde  studenter og  vitenskapelig ansatte i 2006, og skolepengene samme år var på US$  for studenter hjemhørende i delstaten Illinois. Det tilbys studier helt opp til doktorgrad.

Delstatsuniversitetet er blant de ti største «produsentene» av lærere i USA. *ISU* er også spesialisert innen logopedi og talerelaterte helsestudier.

*Milner Library* har mer enn 1,5 millioner titler.

## Referanser


## Eksterne lenker
*
Frank Peretti

**Frank E. Peretti** (født 13. januar 1951) er en amerikansk forfatter som skriver romaner med fokus på kristne emner, spesielt åndelig krig. Han ble født i Canada og er oppvokst i Seattle i Washington. Bøkene har hatt stor suksess og flere er oversatt til andre språk, inkludert norsk. Over 3,5 millioner er til sammen solgt av debutromanen *Mørkets rike* (The Present Darkness) og dens oppfølger *Mørkets rike møter motstand* (Piercing the Darkness).

## Bøkene
### Originalbøkene på engelsk
#### Ungdomsserier
* Cooper Kids Adventure
** 1985: (#1) Door In The Dragon's Throat
** 1986: (#2) Escape From The Island Of Aquarius
** 1987: (#3) Tombs Of Anak
** 1988: (#4) Trapped At The Bottom Of The Sea
** 1996: (#5) Secret Of The Desert Stone
** 1996: (#6) The Deadly Curse Of Toco-Rey
** 1997: (#7) The Legend Of Annie Murphy
** 1998: (#8) Mayday at Two Thousand Five Hundred Feet
* The Veritas Project
** 2001: (#1) Hangman's Curse
** 2002: (#2) Nightmare Academy

#### Fiksjonsromaner
* 1988: This Present Darkness
* 1988: Tilly
* 1989: Piercing the Darkness
* 1992: Prophet
* 1995: The Oath
* 1999: The Visitation
* 2005: Monster
* 2006: House (medforfatter: Ted Dekker)

#### Annet
* 1991: All Is Well, The Miracle of Christmas In July
* 2000: The Wounded Spirit – No More Bullies
* 2001: No More Victims
* 2002: No More Bullies: For Those Who Wound or Are Wounded

### Bøker oversatt til norsk
* 1990: Mørkets rike (This Present Darkness)
* 1990: Tilly
* 1991: Mørkets rike møter motstand (Piercing the Darkness)
* 1992: Profet del 1: Løgnen (ISBN 82-7341-206-7)
* 1992: Profet del 2: Sannheten (ISBN 82-7341-207-5)
* 1997: Eden (The Oath)
* 2001: En såret ånd – mobbeoffer (The Wounded Spirit – No More Bullies)
* 2002: Heksenes forbannelse (Hangman's Curse)

Alle de norske oversettelsene er utgitt av Hermon forlag utenom *Eden* som er utgitt av Mediagruppen. Bøker fra Cooperserien skal også ha blitt utgitt.

## Filmer
Flere av bøkene til Peretti har de senere år blitt filmatisert. Han har selv uttrykt interesse for å få sine romaner på film.

* 2002: Tilly (utgitt av Love Life America)
* 2003: Hangman's Curse (20th Century Fox)
* 2005: The Visitation (20th Century Fox)
* 2007: House (Offisiell hjemmeside/ Trailer)

## Referanser


## Eksterne lenker
*  (engelsk)
* Frank Peretti's blog (engelsk)
* Twitter (engelsk)
Bjørgvindrakten

**Bjørgvindrakten** ble første gang tatt i bruk 17. mai 1996. Den er derfor en av de yngste draktene på Vestlandet. Som navnet tilsier er det først og fremst en bunad for Hordaland og Sogn og Fjordane. Mønsteret i broderiet er hentet fra rosemaling i Sogn og Fjordane, Voss og Hardanger. Stakken er sort med rød kant nede. Forklet har broderi og rød kant rundt hele forklet, noe som virker meget slankende. Stoffet i bunaden er tynn ull. Det er også broderi på vesten, både foran og bak.

## Deler til drakten
Det leveres også cape til bunaden, da det er tenkt på den kalde 17. mai på Vestlandet. Capen finnes både med og uten broderi.

Skjorten er i tykk bomull og har broderi på armlinningen, i halsen og på bringeduken. Den er brodert i tre rødfarger, og det er røde knapphull-sting i tunger rundt kantene.

Sølvet er designet spesielt for Bjørgvindrakten av gullsmed Harry Pedersen i Bergen. Blomsten på broderiet i bunaden, går igjen i utformingen av sølvet. 

Veskelåsen er i nysølv og laget på Voss, Den har samme mønster som broderiet på skjorten.

Det leveres pose til bunaden i bomullsstoff. Det er også laget bunadsparaply og kiste til oppbevaring av sølvet. Begge deler med motiv fra bunaden. Det er røde strømper til bunaden.

Herrebunaden leveres med lange bukser. Det er tatt utgangspunkt i vadmelsbukser som ble brukt rundt på gårdene. Den leveres med vest og jakke. Blomstene som er brodert på damebunaden er også brukt på herrebunaden.

Knappene har samme blomsten som sølvet i damebunaden. Det er 52 sølvknapper på herrebunaden og en sølvknapp med heng i halsen.

Skjorten til herrebunaden har også samme broderi som dameskjorten.

Bjørgvindrakten er designet av Bjørg Røe.

## Bunadspose
Det er laget bunadspose til oppbevaring av bunaden. Den er sydd i bomullsstoff og har glidelås langs hele fronten. Den har 2 lommer utvendig til oppbevaring av sølvet og til bunadsparaply. Nederst er bunadsposen så vid at det er plass til skoene.
Hertie School of Governance

**Hertie School** er en privat engelskspråklig høyskole i Tyskland, grunnlagt i 2003, med lokaler i det gamle DDRs statsrådsbygning på Schlossplatz 1 i Berlin.

Gjennom et toårig program tar Hertie School of Governance sikte på å utdanne kandidater for offentlige lederposisjoner i hele Europa, som en slags europeisk rival til Kennedy School of Government ved Harvard University i USA. Utdannelsen fører frem til graden *Master of Public Policy*. Hertie School of Governance har en vitenskapelig stab av 11 professorer, blant dem den norske statsviteren Stein Kuhnle som er professor i komparativ sosialpolitikk.

Hertie School of Governance er grunnlagt og finansiert av Hertie-Stiftung. Denne stiftelsen ble grunnlagt i 1974 av Georg Karg, eieren av kjøpesenteret Hertie. Hertie-Stiftung er en av de største private stiftelser i Tyskland og forvalter en kapital på om lag 820 millioner euro. Årlig går rundt 20 millioner euro til ulike allmennyttige og vitenskapelige formål.

## Referanser


## Eksterne lenker
* 
* Hertie School of Governance